﻿ Korrupcióban már a második helyen állunk | Klubrádió
2020. január 23. Megbeszéljük - részlet 20.01.23. Ligeti Miklós
A korrupció a rendszer része lett, nem a mellékhatása – áll a Transparency International jelentésében. Megállapították azt is, hogy az uniós pénzek 20 százaléka Mészáros Lőrinc érdekeltségeinél landolt, természetesen „közbeszerzés” útján. A részletekről Ligeti Miklóst, a TI Magyarország jogi igazgatóját kérdezte Bolgár György a Megbeszéljük című műsorban.
A Trancparency International 180 országot vizsgált, Magyarország a 70. helyen áll. Ha az Európai Uniót nézzük, akkor Romániával holtversenyben a második helyen vagyunk, a korrupcióérzékelési index csak Bulgáriában rosszabb. A százpontos listán (ahol a 0 jelzi a legnagyobb korrupciót, a 100 a tiszta viszonyokat) 44 pontunk van. Tavalyelőtt még 46 volt ez a szám, de ha hosszabb távot nézünk, akkor 2012 óta 24 helyet estünk vissza.
A TI berlini kutatói 12 nemzetközi szervezet adataira figyelnek, ezekből számítják ki az indexet, illetve vonják le a következtetéseket. A 2019-ről szóló jelentésben ez áll: Az elmúlt évtizedben a korrupció véglegesen központosítottá vált. A közpénzszivattyúk révén a jogállami normák megsértésével az adófizetők pénze magánvagyonná lényegül át.
2020. január 09. 19:45